Diari Oficial de la Generalitat Valenciana


Sumari del DOGV 7032, del 27-05-2013 (2013/5152)

Informació pública de la sol·licitud d'autorització administrativa i aprovació del projecte d'execució del ramal de subministrament de gas natural al municipi de Navajas, presentada per Gas Natural Cegas, SA. Expedient número CBREDE/2013/6/12.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7032

Data del DOGV
:   27-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/5152


Data del document
:   23-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Descriptors 

:   * Conselleria d'Economia, Indústria, Turisme i Ocupació
    * Navajas
    * pla d'urbanisme

Informació pública de la sol·licitud d'autorització administrativa i aprovació del projecte d'execució del ramal de subministrament de gas natural al municipi de Navajas, presentada per Gas Natural Cegas, SA. Expedient número CBREDE/2013/6/12. [2013/5152]  
Als efectes previstos en el capítol V de la Llei 34/1998, de 7 d'octubre, del sector d'hidrocarburs i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el següent projecte d'autorització administrativa.  
Peticionari: Gas Natural Cegas, SA, NIF Y60692639, amb seu social en l'avinguda Balears, 69, de València 46032.  
Objecte de la petició: autorització administrativa i aprovació de projecte d'execució del ramal per al subministrament de gas natural al municipi de Navajas de la província de Castelló.  
Característiques de les instal·lacions:  
Canalització de gas natural amb una pressió màxima de servici de 10 bar, amb canonada de polietilé PE100 SDR 11, amb una longitud total de 1.511 metres: 1.501 m de diàmetre Ø 110mm i 10 m de diàmetre Ø 63mm.  
Punt d'inici: vàlvula situada al carrer Comunidad de Cantabria, en el polígon industrial de La Esperanza, en el terme municipal de Segorbe. Amb una longitud de canalització en el terme municipal de Segorbe de 1.097 metres.  
Punt final: armari de regulació, situat en l'encreuament del carrer de La Esperanza i la carretera CV-213. Amb una longitud de canalització en el terme municipal de Navajas de 414 metres.  
Armari de regulació ARA (APA-10/MPA-4.000). Cabal de 500 m³(n)/h  
Termini d'execució de les instal·lacions: 6 mesos.   
Pressupost: 129.707,84 euros.  
El que es fa públic per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, c/ Cavallers, 8, de Castelló (CP 12138), i presentar-hi, en dos exemplars, les al·legacions que consideren oportunes en el termini de 20 dies a partir del següent de la inserció d'este anunci.  
  
Transcorregut este termini sense fer al·legacions, se'l considerarà que està d'acord i decaurà en el dret al tràmit corresponent. Això, sense perjuí de la interposició dels recursos que escaiga contra la resolució definitiva del procediment, en els terminis legalment i reglamentàriament establits.  
  
Castelló de la Plana, 23 d'abril de 2013.- El cap del Servici Territorial d'Energia: Esteban Santamaría Coria.